Ifølge aftalen skyder Vestas 40 millioner kroner ind forskning vedrørende vindenergi og elforsyning. -  Det er stort for os. Jeg tror kun vi har en enkelt aftale, der har ligeså stor økonomisk værdi for os. Det er en topaftale, siger Frede Blaabjerg, Dekan ved det ingeniør- natur- og sundhedsvidenskabelige fakultet ved Aalborg Universitet. - Vi har valgt Aalborg, fordi de er førende indenfor vores teknologi og har et stort globalt netværk, siger JAn Kristiansen, Vicepræsident, Technology R&D, Vestas. Det netværk vil Vestas bruge og videreudvikle for at fastholde sin position, som verdens største producent af vindmøller og dermed øge produktionen af vedvarende energi. En af de største udfordringer handler om at lagre store mængder af strøm - så effekten af en frisk kuling kan gemmes. - Det er vigtigt for os at finde en møde at lagre strøm på, der er økonomisk rentabel. Først når det mål er nået kan vi få det maksimale ud af vindenergi, siger Jan Kristiansen. Målet for forskningen er at vindmøllerne ikke kun bliver større i fremtiden - de bliver også mere effektive og producerer mere strøm på den samme vind. - Om 5 år vil vindmøllerne producere mere strøm, billiger strøm og strømmen fra vedvarende energi vil være mere sikkert og stabilt. Det er målet, siger Frede Blaabjerg til TV2/NORD

Referat:
Aalborg Universitet fik i dag papir på en af de største økonomiske aftaler nogensinde med en virksomhed. Over de næste 5 år bruger Vestas et to-cifret millionbeløb på forskning i vindenergi på universitet.